**NÁRODNÁ RADA SLOVENSKEJ REPUBLIKY**

VII. volebné obdobie

**Návrh**

**zákon**

z ... 2017,

**ktorým sa mení a dopĺňa zákon č. 44/1988 Zb.**

**o ochrane a využití nerastného bohatstva (banský zákon) v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 44/1988 Zb. o ochrane a využití nerastného bohatstva (banský zákon) v znení č. 166/1988 Zb., 498/1991 Zb., 558/2001 Z. z., 203/2004 Z. z., 587/2004 Z. z., 479/2005 Z. z., 219/2007 Z. z., 219/2007 Z. z., 577/2007 Z. z., 73/2009 Z. z., 104/2010 Z. z., 114/2010 Z. z., 258/2011 Z. z., 311/2013 Z. z., 160/2014 Z. z., 285/2014 Z. z., 314/2014 Z. z., 374/2014 Z. z. sa mení takto:

1. § 30 odsek 4 znie:

„Pri úprave a zušľachťovaní nerastov, ak sa vykonávajú v súvislosti s ich dobývaním, sa použijú také postupy, ktoré umožnia využiť vydobyté nerasty čo najúplnejšie, s čo najväčšou výťažnosťou ich úžitkových zložiek a s najmenším odpadom pri súčasnom dodržaní podmienok ustanovených osobitným predpisom.15a) Pri úprave alebo zušľachťovaní nerastov je zakázané používať technológiu kyanidového lúhovania a hydraulického štiepenia (frakovania).“.

**Čl. II**

Tento zákon nadobúda účinnosť pätnástym dňom po jeho vyhlásení v Zbierke zákonov.